**Donald Kennedy** (født 18. august 1931 i New York City, død 21. april 2020 i Redwood City i California) var en amerikansk vitenskapsmann (nevrobiolog), offentlig administrator og akademiker. Han var leder for den amerikanske Food and Drug Administration (1977–1979), president for Stanford University (1980–1992) og sjefredaktør for *Science* (2000–2008).

Liv og virke
------------

### Bakgrunn

Donald Kennedy ble født i New York City som sønn av Barbara Bean og William Dorsey Kennedy. Han studerte ved Harvard University, der han tok Bachelor of Arts og en Master of Science, og gikk ut i 1956 etter et doktorgradsstudium i biologi med et doktorarbeid om elektroretinogrammer i frosk.

### Karriere

Fra 1956 til 1960 underviste Kennedy biologi ved Syracuse University.

I 1960 ble han assistant professor ved Stanford University. I 1967 ble han leder for instituttet for biologi. Han bidro vesentlig til grunnleggelsen av programmet for humanbiologi.[]

Han engasjerte seg i forvaltningsrådet for David and Lucile Packard Foundation og var dets direktør fra 1973 til 1977.

I president Jimmy Carters tid ble han i 1977 leder av Food and Drug Administration (FDA) og ledet denne etaten i 26 måneder. FDA var i denne tiden engasjert i spørsmål knyttet til et forsøk på å få forbudt sakkarin, initiativer knyttet til antibiotikaresistens og arbeid med forberedelsene av et lovforslag kjent som *Drug Regulation Reform Act of 1978*.

I 1979 vendte han tilbake til Stanford University og ble dets provost. I 1980 ble han president for Stanford University og stod i denne stillingen til 1992. Han gikk av fra stillingen i etterdønningen av en skandale vedrørende utgifter fakturert til føderale myndigheter. Han var innehaver av Bing-professoratet for miljøvitenskaper og -politikk og *Senior Fellow* ved Freeman Spogli Institute for International Studies.

Kennedy ble ansett som ekspert på miljøproblemer som har sammenheng med forandring av landutnyttelse, endringer av jordbruket og global oppvarming.

Fra 2000 var Kennedy sjefredaktør for det vitenskapelige tidsskriftet *Science*, som utgis ukentlig av American Association for the Advancement of Science. Han var dessuten valgt medlem av American Academy of Arts and Sciences (fra 1968), National Academy of Sciences (fra 1972) og American Philosophical Society (fra 1976).

Kennedy fikk slag i 2015 og flyttet i 2018 til Gordon Manor, et pleiehjem i Redwood City.

Han døde av COVID-19 den 21. april 2020 i en alder av 88 år.

Skrifter
--------

* med Carl Sagan, Paul R. Ehrlich, Walter Orr Roberts: *The Cold and the Dark: The World after Nuclear War*, WW Norton & Co. 1985, ISBN 978-0393302417
* *A Place in the Sun: A Memoir*, Stanford University Libraries 2018, ISBN 978-0911221596

Referanser
----------

1. ↑   Social Networks and Archival Context, SNAC Ark-ID w6cj8n5w, besøkt 9. oktober 2017[Hentet fra Wikidata]
2. ↑   news.stanford.edu, besøkt 21. april 2020[Hentet fra Wikidata]
3. ↑   news.stanford.edu, besøkt 22. april 2020[Hentet fra Wikidata]
4. 1 2   Notable Names Database[Hentet fra Wikidata]
5. ↑  «Kennedy chronology». *news.stanford.edu*. 29. juli 1991. Arkivert fra originalen 29. juli 2010. Besøkt 10. september 2011.
6. 1 2 3 4 5  Kennedy chronology Arkivert 29. juli 2010 hos Wayback Machine. *news.stanford.edu*, lest 21. april 2020
7. ↑  «Kennedy chronology». *news.stanford.edu*. Stanford University. 29. juli 1991. Arkivert fra originalen 29. juli 2010. Besøkt 10. september 2011.
8. ↑
9. ↑
10. 1 2 3 4  Julia Ingram, Anastasia Malenko: *„Former Stanford President Donald Kennedy dies of COVID-19"* *stanforddaily.com* av 21. april 2020
11. 1 2  «Donald Kennedy, Ph.D.». US Food and Drug Administration. Besøkt 28. januar 2010.
12. ↑  «The Trouble with Antibiotics». *FRONTLINE*.
13. ↑  «Inside an Early Attempt to Restrict Antibiotic Use on Farms». *FRONTLINE*.
14. ↑  MERL, JEAN (30. juli 1991). «Stanford President, Beset by Controversies, Will Quit : Education: Donald Kennedy to step down next year. Research scandal, harassment charge plagued university.» – via LA Times.
15. ↑  Sullivan, Kathleen J. (21. april 2020). «Donald Kennedy, Stanford’s eighth president, dead at 88». Stanford University. Besøkt 21. april 2020.
16. ↑  «Former Stanford President Donald Kennedy dies at 88 of COVID-19». *Palo Alto Weekly*. 21. april 2020. Besøkt 21. april 2020.

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN **·** ISNI **·** SUDOC **·** NKC **·** CiNii
 |